कुछ सालों बाद मथुरादास जमुनादास के परिवार के सदस्यों ने जमीन को वापस लेने के लिए हाईकोर्ट में याचिका दायर की थी। हालांकि हाईकोर्ट से इस केस में कोई फैसला नहीं हो पाया। इसके बाद उनका परिवार सुप्रीम कोर्ट भी पहुंचा, लेकिन पता चला कि उस केस से जुड़ी फाइलें गायब हो गई हंै। फाइलें गायब होने के बाद कोर्ट के निर्देश पर इस मामले में मुंबई में सीबीआई ने मामला भी दर्ज किया है। सीबीआई को भी इस मामले में दस्तावेज नहीं मिले, इसके बाद सुप्रीम कोर्ट ने मुंबई हाईकोर्ट से कहा है कि संभव हो तो इस केस को फिर खोला जाए। प्रोविडेंट इनवेस्टमेंट कंपनी लिमिटेड द्वारा संभाली जा रही जमीन के कुछ हिस्से पर जंगल है, वहीं कुछ हिस्सा सरकारी कामकाज के लिए उपयोग में आ रहा है। पीआईसीएल कंपनी के एमडी और प्रमुख सचिव अनिरुद्ध मुखर्जी ने कहा कि इस मामले से जुड़े कुछ दस्तावेज कोर्ट में थे, जो गायब हुए हैं। उस मामले में सुप्रीम कोर्ट ने हाईकोर्ट को निर्देश दिए हैं।